פגשתי אותו בלב הרצועה
על מה נלחמים כאן? זה לא חשוב
ציירתי לו עץ וכבשה על נייר
והוא רק אמר: ״אולי עוד אשוב״

הנסיך הקטן מפלוגה ב'
לא יודע עבור מה הוא יפול, בשביל מה
ורק השתתפות בצער ריקה נשארה
וליבו הקטן קפא כקרח

ואם אי פעם תגיעו לכאן
תדעו שכאן הוא סתם כך הלך
וקול הנפילה מעולם לא נשמע
בגלל רעש תכנית ריאליטי על המרקע

והיה אם יופיע שם ילד אחד
שפניו שוחקות ושיער לו זהב 
זה היה הוא, עוד שם ברשימה 
שהלך בלי תכנית, בלי תכלית, בלי מטרה

ואז תעשו עימי חסד קטן
שימו ברקע איזה עוד יותר טוב שמח
שלא נשים לב שכאן רק עצב צומח
הנסיך הקטן היה ואיננו

הנסיך הקטן מפלוגה ב'
לא יודע עבור מה יפול, בשביל מה
וכל שושניו הן קוצים כעת
קחו הודעת השתתפות בצער של הממשלה